นักลงทุนบางส่วนซื้อสุทธิ Put DW
SET50 DW ได้รับความสนใจจากนักลงทุนหนาแน่น หลังการแกว่งตัวลงของดัชนีหลักทรัพย์อ้างอิง โดยนักลงทุนส่วนใหญ่เทรด SET50 Call จับจังหวะช่วงดัชนีฟื้นตัว และมีแรงซื้อขายเข้ามาใน SET50 Put มากขึ้นในช่วงบ่ายของการซื้อขาย
7 ส.ค. 2558

บล.แมคควอรี กล่าวว่า SET50 DW ได้รับความสนใจจากนักลงทุนหนาแน่น หลังการแกว่งตัวลงของดัชนีหลักทรัพย์อ้างอิง โดยนักลงทุนส่วนใหญ่เทรด SET50 Call จับจังหวะช่วงดัชนีฟื้นตัว และมีแรงซื้อขายเข้ามาใน SET50 Put มากขึ้นในช่วงบ่ายของการซื้อขาย โดยระหว่างวันดัชนีหลักทรัพย์เคลื่อนไหวผันผวน ซึ่งส่งผลให้วอลุ่มเทรด SET50 DW โดดเด่น
โดยมูลค่าการซื้อขาย SET50 DW คิดเป็น 38.4% ของมูลค่าการซื้อขาย DW ทั้งหมด นำโดย S5028C1509C และ S5028P1509B ส่วนทางด้านการซื้อขาย DW บนหุ้นรายตัว นักลงทุนยังคงให้ความสนใจ DW บนหุ้นอ้างอิงเดิมๆ อย่างไรก็ตาม มีแรงซื้อขายเข้ามาใน DW บนหุ้นธนาคารด้วยบางส่วนหลังจากที่ราคาหุ้นอ้างอิงปรับตัวลงมามากก่อนหน้า ตัวอย่างเช่น Call DW บนหุ้น KBANK เช่น KBAN28C1511A เป็นต้น
อย่างไรก็ตาม วานนี้หุ้นอ้างอิงส่วนใหญ่ยังได้รับแรงกดดันจากแรงขายที่เข้ามาต่อเนื่อง จากทั้งกลุ่มธนาคาร พลังงาน และ เทคโนโลยี ส่งผลให้ Put DW ปรับตัวขึ้นอย่างแข็งแกร่ง ตัวอย่าง DW28 เช่น ADVA28P1511A +5.7% เทียบกับหุ้นอ้างอิงที่ปรับตัวลง -1.6%  PTT28P1511A +5.3% เทียบกับหุ้นอ้างอิงที่ปรับตัวลง -0.9% และ PTTE28P1602A +3.6% เทียบกับหุ้นอ้างอิงที่ปรับตัวลง -1.4% เป็นต้น
ขณะที่ Call DW ส่วนใหญ่ปิดลบตามหุ้นอ้างอิง เช่น PTT28C1510A -21.1% และ PTTE28C1512A -13.3% เป็นต้น ส่วน Call DW ที่บวกสวนตลาดตามหุ้นอ้างอิง นำโดย SAMA28C1512A +14.3% เทียบกับหุ้นอ้างอิงที่ปรับตัวขึ้น +2.9%  เป็นต้น
ทางด้านข้อมูลการซื้อขาย DW28 วานนี้ นักลงทุนขายสุทธิ AOT28C1510A จำนวน 4.3 ล้านหน่วย หลังจากราคาหุ้นปรับตัวขึ้นไปแตะ 293 บาท จากข้อมูลเศรษฐกิจที่ระบุว่ายอดการท่องเที่ยวปรับตัวดีขึ้น ขณะทีมีแรงขายใน DW ออกมาก่อนที่ราคาหุ้นอ้างอิงจะปรับตัวลงตามแรงขายในตลาด นอกจากนี้ ยังมีแรงขายสุทธิใน PTT28C1510A และ S5028C1509C อีกด้วย ส่วนทางด้านแรงซื้อสุทธิวานนี้ นักลงทุนซื้อสุทธิ KBAN28P1511A 3.0 ล้านหน่วย TPIP28C1512A 2.2 ล้านหน่วย และ ITD28C1512A 2.0 ล้านหน่วย รวมทั้งมีแรงซื้อสุทธิใน S5028P1509C อีกจำนวนเล็กน้อย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover)   30,448.56 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  879.57 ล้านบาท
คิดเป็น 2.9%  